Държавен вестник, бр. 101, 2012 г., стр. 9

БРОЙ  101	
Д Ъ Р Ж А В Е Н  В Е С Т Н И К 	
СТР.  9  
под същия контрол. Броят на копията трябва 
да бъде ограничен до необходимия брой за 
официални цели.
(4) Класифицирана информация се унищо­
жава по такъв начин, че да не може да бъде 
възстановена изцяло или отчасти.
(5) Страната източник може изрично да 
забрани размножаването, видоизменянето 
или унищожаването на класифицирана ин­
формация чрез отбелязване върху съответния 
носител на класифицирана информация или 
изпращайки последващо писмено уведомле­
ние. Ако унищожаването на класифицирана 
информация е забранено, същата се връща на 
Компетентния орган на Страната източник.
(6) Класифицирана информация, маркирана 
с ниво на класификация за сигурност СТРО­
ГО СЕКРЕТНО/TEPЁR SEKRET/STROGA 
TAJNA/TOP SECRET, не се унищожава. Тя 
се връща на Компетентния орган на Страната 
източник.
(7) В случай на ситуация, при която е 
невъзможно да се защитава и върне обратно 
класифицираната информация, създадена или 
предадена съгласно това Споразумение, тя се 
унищожава незабавно. Страната получател 
уведомява за унищожаването Компетентния 
орган на Страната източник във възможно 
най-кратки срокове.
Член 8 
Класифицирани договори
(1) Класифицирани договори се сключват 
и изпълняват в съответствие с национално­
то законодателство на всяка Страна. При 
поискване Компетентният орган на всяка от 
Страните предоставя информация за това, 
дали предложеният контрагент има издадено 
национално разрешение за достъп/удостове­
рение за сигурност, съответно на изискваното 
ниво на класификация за сигурност на ин­
формацията. Ако предложеният контрагент 
не притежава разрешение за достъп/удостове­
рение за сигурност, Компетентният орган на 
всяка Страна може да поиска контрагентът 
да бъде проучен за издаване на разрешение 
за достъп/удостоверение за сигурност.
(2) Страните взаимно признават и по­
твърждават издаваните от тях Разрешение за 
достъп до класифицирана информация/Удос­
товерение за сигурност, както и Сертификат 
за сигурност/Удостоверение за сигурност за 
икономически субекти.
(3) Неразделна част от всеки класифици­
ран договор или договор с подизпълнител е 
Анексът по сигурността. В този Анекс кон­
трагентът на Страната източник уточнява 
коя класифицирана информация ще бъде 
предоставена на или създадена от Страна­
та получател. Анексът съдържа разпоредби 
относно необходимите мерки за защитата 
на класифицираната информация. Копие от 
Анекса по сигурността следва да се изпрати 
на Компетентните органи на Страните.
(4) Задължението на контрагента да 
защитава класифицираната информация 
във всички случаи се отнася най-малко до 
следното:
а) задължение на контрагента да разкрива 
класифицирана информация само на лице, 
което предварително е било проучено във 
връзка със съответните действия по договора, 
при спазване на принципа „необходимост да 
се знае“ и което е наето или ангажирано 
при изпълнението на договора;
б) средствата, които ще бъдат използвани 
за пренасяне на класифицираната инфор­
мация;
в) процедурите и механизмите за инфор­
миране относно промените, които могат да 
възникнат във връзка с класифицираната 
информация поради изменение на нейното 
ниво на класификация за сигурност или 
отпадане на необходимостта от по-нататъш­
ната є защита;
г) процедурите за одобряване на посе­
щенията, достъпа или проверки от служи­
тели на една от договарящите страни до 
съоръженията на другата страна, свързани 
с договора;
д) задължение да бъде уведомен своевре­
менно Компетентният орган на контрагента 
за осъществен нерегламентиран достъп, за 
опит или подозрение за такъв достъп до 
класифицирана информация, свързана с 
договора;
е) използване на класифицирана инфор­
мация, свързана с договора само за целите, 
свързани с предмета на договора;
ж) стриктно спазване на процедурите за 
унищожаване на класифицираната инфор­
мация;
з) предоставяне на класифицирана инфор­
мация по договора на трета страна само с 
писмено съгласие на компетентния орган 
на Страната източник.
(5) Необходимите мерки за защита на 
класифицираната информация, както и про­
цедурата за оценка и обезщетение на възмож­
ни загуби, причинени на контрагентите от 
нерегламентиран достъп до класифицирана 
информация, следва да се регламентират де­
тайлно в съответния класифициран договор.
(6) Класифициран договор с ниво на 
класификация за сигурност ЗА СЛУЖЕБНО 
ПОЛЗВАНЕ/Е KUFIZUAR/OGRANIČENO/
RESTRICTED съдържа подходяща клауза, 
определяща минималните мерки, които 
трябва да се приложат за защитата на така­
ва класифицирана информация. За такива 
договори не е необходимо разрешение за 
достъп/удостоверение за сигурност.
(7) Подизпълнителите трябва да отгова­
рят на всички мерки, предвидени за кон­
трагентите.